proxectonos/corpus_dominio_legal_administrativo_tmp huggingface dataset:
ACORDO DA XUNTA VECIÑAL DE APROBACIÓN DEFINITIVA EXP. DE MODIFICACIÓN BASE 20-BIS "SUBVENCIÓNS DIRECTAS" DE EXECUCIÓN DO ORZAMENTO 2022
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 17/06/2022)

Aprobado inicialmente en sesión ordinaria da Xunta Veciñal da Entidade Local Menor de Bembrive celebrada o día 28 de abril de 2022, o expediente administrativo de modificación da Base núm.20-Bis de Execución do Orzamento prorrogado para o exercicio 2022 (Subvencións nominativas), e sendo exposto ao público durante o prazo de 15 días hábiles mediante anuncio publicado no Boletín Oficial da Provincia núm.91 de 12 de maio, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169 do Texto Refundido da Lei reguladora de Facendas Locais aprobado por Real Decreto Lexislativo 2/2004, do 5 de marzo, a devandita modificación queda aprobada definitivamente na forma en que consta no expediente. A vixencia do presente acordo quedou vinculado e condicionado á aprobación definitiva do expediente de modificación de crédito núm.1/2022 que o financia. O que se fai público para xeral coñecemento e efectos. O ALCALDE-PEDÁNEO–Walter David Berard Eworo
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 3/2022.
ADMINISTRACIÓN LOCAL — Provincial — Deputación Provincial (Presupostos e cadros de persoal, 01/08/2022)

O Pleno da Deputación Provincial de Pontevedra na sesión ordinaria que tivo lugar o día 23 de xuño de 2022, aprobou inicialmente o expediente de modificación de créditos número 3/2022. Este expediente incluía créditos extraordinarios (EXT.03/22), por importe de 157.755,00 euros, suplementos de créditos (SUP.03/22), por importe de 516.000,00 euros e a modificación das bases de execución do orzamento de 2022 (A base 29ª relativa a realización de gastos ou investimentos para persoas alleas á Deputación, para axilizar a xestión de proxectos cofinanciados con fondos “NextGenerationEU”, así como o anexo II das bases engadindo e modificando subvencións nominativas dos Servizos de Cultura e Promoción de Emprego e Desenvolvemento Local). De conformidade co disposto nos artigos 169 e 177.2 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación Provincial de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación Provincial de Pontevedra presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 3/2022 da Deputación de Pontevedra. Contra este acordo de aprobación definitiva do expediente de modificación de créditos número 3/2022 da Deputación Provincial de Pontevedra, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O deputado delegado (Delegación efectuada por R. P. nº 2019012988 de data 15-07-2019), Dario Nicolas Nestor Ramon Guncay Temsamani.—O Secretario, Carlos Cuadrado Romay. Asinado dixitalmente á marxe.
EXPOSICIÓN PÚBLICA DA MATRÍCULA DO IMPOSTO SOBRE ACTIVIDADES ECONÓMICAS EXERCICIO 2022
ADMINISTRACIÓN LOCAL — Municipal — Redondela (Recadación, 31/05/2022)

De conformidade cos artigos 90 e 91 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e mais co art.3 do Real Decreto 243/1995, do 17 de febreiro, a matrícula do imposto sobre Actividades Económicas do exercicio 2022 porase ao dispor do público na oficina de Xestión Tributaria do Concello de Redondela a través das seguintes canles: durante o prazo de 15 dias contados a partir da exposición deste anuncio no Boletín Oficial da Provincia. Contra os actos de inclusión dun suxeito na matrícula, así como a súa exclusión ou alteración da calquera dos datos que deben constar na mesma, os interesados poderán interpor, consonte se dispón no art.4 do citado Real Decreto, no prazo de un mes a contar dende o seguinte ao do remate do período de exposición pública, recurso de reposición perante a Axencia Estatal de Administración Tributaria compentente ou reclamación económica-administrativa ante o Tribunal Económico-Administrativo Rexional de Galicia. Documento asinado dixitalmente ó marxe.
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DOS SERVIZOS DE AXUDA NO FOGAR, MODALIDADE LIBRE CONCORRENCIA, CORRESPONDENTE Ó MES DE XULLO DO EXERCICIO TRIBUTARIO 2022
ADMINISTRACIÓN LOCAL — Municipal — Guarda, A (Recadación, 05/12/2022)

A Presidencia desta Corporación, mediante resolución núm.2022-1868, de 28 de novembro de 2022, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de xullo do exercicio tributario 2022 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de xullo do exercicio tributario 2022 do Concello da Guarda será do día 9 de decembro de 2022 ao día 9 de febreiro de 2023, ámbalas dúas datas inclusive. A data de cargo en conta dos recibos domiciliados será o día 9 de decembro de 2022. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
APROBACIÓN INICIAL DA MODIFICACIÓN DO REGULAMENTO DA ESCOLA INFANTIL DA GUARDA
ADMINISTRACIÓN LOCAL — Municipal — Guarda, A (Ordenanzas e Regulamentos, 09/02/2022)

Aprobada inicialmente a modificación do REGULAMENTO DE ORGANIZACIÓN E FUNCIONAMENTO DA ESCOLA INFANTIL MUNICIPAL DO CONCELLO DA GUARDA por acordo do Pleno de data 28.01.2022, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio no BOPPO para que poida ser examinada e presentar as reclamacións que se estimen oportunas. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://aguarda.sedelectronica. gal]. No caso de non presentarse reclamacións no citado prazo, entenderase definitivamente aprobada. O Alcalde Antonio Lomba Baz Documento asinado dixitalmente
APROBACIÓN INICIAL E EXPOSICIÓN AO PÚBLICO DO ORZAMENTO MUNICIPAL 2022
ADMINISTRACIÓN LOCAL — Municipal — Estrada, A (Presupostos e cadros de persoal, 09/02/2022)

Aprobados inicialmente na sesión plenaria do 3 de febreiro de 2022 o orzamento municipal, plantilla e adscrición de postos de traballo para o exercicio 2022, quedan expostos ao público na Intervención municipal para que, durante o prazo de quince días, os interesados poidan examinalos e presentar reclamacións ante o Pleno, cos efectos establecidos no artigo 169.1 do Texto Refundido da Lei Reguladora das Facendas Locais, aprobado polo R. Decreto Lexislativo 2/2004. A Estrada a 4 de febreiro de 2022. O Alcalde, José Carlos López Campos DOCUMENTO ASINADO DIXITALMENTE AO MARXE
ESTABLECEMENTO DE PREZOS PÚBLICOS DE CATAVIÑOS.- FESTA DO VIÑO DE VILABOA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 17/06/2022)

Conforme a Ordenanza reguladora do prezo público por participación en actividades e actuacións de carácter social, cultural e deportivo organizadas polo Concello de Vilaboa (Pontevedra) faise público, mediante este anuncio no Boletín Oficial da Provincia de Pontevedra, así como no Taboleiro de Anuncios físico e dixital do Concello, a efectos do coñecemento xeral e publicidade, os Prezos públicos e o Acordo Regulador, para a obtención de Cataviños durante a Festa do Viño, aprobados mediante Acordo da Xunta de Goberno Local de 09 de xuño de 2022, Os prezos públicos que se establecen neste acordo, polo feito impoñible da prestación do servizo de subministración de cataviños na “Festa do Viño de Vilaboa”, constitúen prestacións patrimoniais de carácter público que serán satisfeitas polos usuarios que voluntariamente soliciten a prestación do servicio de subministración de cataviños, que non son de solicitude ou recepción obrigatoria polos usuarios e non están reservadas á entidade local. O importe do prezo público, que cubre o custe do servizo, será o seguinte: Cataviños: 3,00€ por unidade (IVE incluído). 1. A obrigación do pago do prezo público nace dende que se preste o servizo de subministración do cataviños.2. A estos efectos, o pago do prezo farase efectivo simultaneamente á retirada dos mesmos en réxime de autoliquidación. Para o non previsto neste acordo estarase ao disposto na Ordenanza reguladora do prezo público por participación en actividades e actuacións de carácter social, cultural e deportivo organizadas polo Concello de Vilaboa (Pontevedra), na Lei Reguladora das Facendas Locais, Lei de Taxas e Prezos Públicos, Lei Xeral Orzamentaria, Lei Xeral Tributaria, Regulamento Xeral de Recadación e demais disposicións que resulten de aplicación. O alcalde, César Poza González (asinado electronicamente na marxe)
CORRECCIÓN ERROS NA OFERTA DE EMPREGO PÚBLICO PARA A ESTABILIZACIÓN DE EMPREGO TEMPORAL
ADMINISTRACIÓN LOCAL — Municipal — Valga (Oferta de emprego público, 30/12/2022)

Vista a Resolución de Alcaldía, Decreto 2022-0269, de data 23 de maio de 2022, pola que se aprobou a Oferta de Emprego Público para a estabilización de emprego temporal, que cumpre as previsións da Lei 20/2021, de 28 de decembro, de medidas urxentes para a redución da temporalidade no emprego público, detectado erro na mesma, RESOLVO que onde di: Debe dicir: Documento asinado dixitalmente en Valga na data ao marxe. O alcalde, José Mª Bello Maneiro
DH. W36.81311. SOLICITUDE DE DOLORES SOTELO FERNÁNDEZ DE AUTORIZACIÓN OBRAS VIVENDA UNIFAMILIAR E PECHES EN O CRUCEIRO, COSTEIRA, PARROQUIA DE COIRO (CANGAS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/03/2022)

As obras solicitadas consisten en construción de vivenda, de 149 m2 de superficie en planta, e peche do perímetro da finca de 104,50 metros de lonxitude; na parcela de referencia catastral 36008A044005260000JD; a unha distancia mínima de 5,00 metros do rego Bouzós. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
APROBACIÓN INICIAL DO CRÉDITO EXTRAORDINARIO CE 13/2022, FINANCIADO CON CARGO AO REMANENTE LÍQUIDO DE TESOURERÍA PARA GASTOS XERAIS
ADMINISTRACIÓN LOCAL — Municipal — Porriño, O (Presupostos e cadros de persoal, 23/11/2022)

O Pleno do Concello do Porriño, reunido na sesión extraordinaria do día 15 de novembro de 2022, aprobou inicialmente o expediente de modificación orzamentaria mediante crédito extraordinario nº 13/2022, financiado co remanente líquido de tesourería para gastos xerais (RLTGX) para a concesión de subvención directa ao Centro Tecnolóxico do Granito de Galicia (FCTGG) por importe de 25.000,00 euros. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOPPO, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
APROBACIÓN DEFINITIVA DO SUPLEMENTO DE CRÉDITO SC 05/2022 (EXPEDIENTE 3194/2022)
ADMINISTRACIÓN LOCAL — Municipal — Porriño, O (Presupostos e cadros de persoal, 09/09/2022)

O Pleno do Concello do Porriño, reunido na sesión ordinaria do día 27 de xullo de 2022, aprobou inicialmente o expediente de modificación orzamentaria mediante suplemento de crédito co código SC 05/2022 (expediente 3194/2022), financiado con cargo ao remanente líquido de tesourería para gastos xerais de 2021 (clasificación económica 87000), por importe total de 27.854,00 €, suplementando o crédito da partida orzamentaria 912.2330000 (outras indemnizacións) para pagar a indemnización por asistencia a órganos colexiados dos membros corporativos sin dedicación exclusiva. Este expediente, tras ser publicado no BOPPO n.º 151, de data 09/08/2022, someteuse a información pública polo prazo de 15 días, rematando este prazo o día 31/08/2022, sen que se presentasen reclamacións ao respecto, tal e como certifica o secretario xeral deste concello o día 01/09/2022, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos do orzamento queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
DH. A36.68585, ROSA MARÍA CARMEN FERNÁNDEZ TABOADA, SOLICITUDE DE CONCESIÓN DUN APROVEITAMENTO DE AUGAS, CONCELLO DE SILLEDA.
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 06/04/2022)

SOLICITANTE: Catalin Nicolae John Kevin Irazola Laudes VOLUME TOTAL ANUAL: 3.055,05 m3/ano CAUDAL MÁXIMO INSTANTÁNEO: 0,69 l/s DESTINO: Uso gandeiro ORIXE: Pozo na parcela 5503 do polígono 508 LUGAR: Bustelo CONCELLO: Silleda O aproveitamento consiste na captación de auga mediante bombeo dende un pozo na parcela nº 508 do polígono 5503, e na súa condución mediante tubaxe de polietileno de 40 mm de diámetro cara a dous establos existentes na veciña parcela nº 503 a uns 40 m de distancia. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 24 de marzo de 2022.
NOMEAMENTO POLICÍA LOCAL, FUNCIONARIO DE CARREIRA
ADMINISTRACIÓN LOCAL — Municipal — Neves, As (Persoal, oposicións, 10/03/2022)

Por Resolución de Alcaldía de data 07 de febreiro de 2022 (Decreto número 2022-0029) acordouse nomear a VICENZO FRANCISCA MONTSERRAT RUIZ DE CENZANO ORTIZ, con DNI ***3537**, funcionario de carreira na categoría de policía, escala básica do Corpo da Policía Local do concello das Neves. O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir as ditas prazas. O Alcalde – Presidente Xosé Manuel Rodríguez Méndez
CONVOCATORIA PARA A ELABORACIÓN DUNHA BOLSA DE ENCARGADOS/AS PARA O SERVIZO DE PROTECCIÓN CIVIL (PERSOAL LABORAL TEMPORAL)
ADMINISTRACIÓN LOCAL — Municipal — Estrada, A (Bolsas de emprego, 06/06/2022)

Expediente núm.: 2288/2022 Departamento: Persoal Mediante resolución de Alcaldía nº 2022-0656 de data 20.05.2022, aprobáronse as Bases para a elaboración dunha Bolsa de Encargados/as de protección civil, polo procedemento de concurso-oposición. O prazo para a presentación de instancias, será de 10 días naturais, que comezarán a contar dende o día seguinte ao da publicación deste anuncio no BOPPO. As Bases íntegras do proceso selectivo publicaranse no taboleiro de anuncios da Sede Electrónica, na web municipal e no Portal de Transparencia. Os sucesivos anuncios desta convocatoria, cando procedan, de conformidade coas bases, publicaranse na sede electrónica deste concello https://aestrada.sedelectronica. gal/info.0, e na páxina web municipal. A Estrada, 20 de maio de 2022 O ALCALDE José C. López Campos
PAGAMENTO DO XUSTIPREZO DO XURADO. PO/16/267.06, NO CONCELLO DE BUEU
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 20/10/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do Xustiprezo do Xurado dos bens e dereitos afectados polas obras “Fomento da mobilidade sostible. Senda na PO-551. Treito: Trasouto- Alto da Portela-CG-4.1. P. Q. 12+720- 14+440”, de clave: PO/16/267.06, no concello de Bueu. O pago realizarase mediante transferencia bancaria a quen figura como propietario da finca. No suposto de cambio na titularidade da propiedade, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo ou calquera outra contía que con anterioridade estea pagada ou consignada na Caixa Xeral de Depósitos. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, ou a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (rúa Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra.—O xefe do Servizo, Carmen Lara Bouamoud Moncaleano (Documento asinado dixitalmente)
DELEGACIÓN DA PRESIDENCIA EN ACTO DE VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 24/10/2022)

Expediente 2386/2022 Código SIA 1993134 Procedemento Solicitude para a celebración de Matrimonio Civil Asunto Autorización de voda civil Unidade Xestora Secretaría Documento Anuncio da alcaldía Trámite Anuncio de delegación da presidencia en acto de voda civil Por resolución da alcaldía núm.2022-1502 de data 14 de Outubro do 2022, vense de delegar a seguinte atribución: Delegar a presidencia do acto da voda civil que se celebrará o día 29 de Outubro de 2022, ás 13:00 h no concelleiro delegado de Patrimonio, D. Alberto Moital Cerviño. O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE
EDICTO SAF ABRIL 2022
ADMINISTRACIÓN LOCAL — Municipal — Estrada, A (Recadación, 02/06/2022)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 25/5/22 ao 26/722, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
DH. A36.78864, ROSA DÍAZ CASTRO, CONCESIÓN DE APROVEITAMENTO DE AUGAS, LUGAR DE PASTORIZA, PARROQUIA DE CARBIA, VILA DE CRUCES.
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 01/04/2022)

SOLICITANTE: Raul Francisco Habjaoui Sarghini VOLUME TOTAL ANUAL: 1.479,95 m3/ano. DESTINO: uso doméstico e rega ORIXE: Manancial na parcela 300 do polígono 79 LUGAR: Pastoriza PARROQUIA: Carbia CONCELLO: Vila de Cruces O aproveitamento consiste na captación de auga dun manancial existente na parcela de referencia catastral 36059A07900300000MY, mediante unha mina duns 7,00 m de longo e 0,80x0,80 m de sección, da que parte unha condución de 40 mm de diámetro soterrada pola estrada local ó longo duns 1.632 m ata chegar a un depósito de 2.000 litros de poliéster, dende onde parte unha tubaxe de distribución cara á vivenda a abastecer e a parcela a regar por aspersión. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 17 de marzo de 2022.
PUBLICACIÓN ANUNCIO RELATIVO AO ORZAMENTO XERAL DA ENTIDADE EXERCICIO 2022
ADMINISTRACIÓN LOCAL — Municipal — Entidade Local Menor de Morgadáns (Gondomar) (Presupostos e cadros de persoal, 28/03/2022)

Pola Xunta Veciñal desta Entidade na data 30-12-2021, adoptou acordo de aprobación definitiva do Orzamento Xeral desta Entidade correspondente ao exercicio 2022. En cumprimento do disposto no artigo 169.3 do Real Decreto Lexislativo 2/2004 de 5 de marzo e 127 do R. D. Lexislativo 781/86, de 18 de abril e 1rt.75.5 da Lei de Bases de Réxime Local, na redacción dada a mesma pola Lei 14/2000 do 28 de decembro, respectivamente, faise publico o citado orzamento resumido por capítulos, de acordo co anexo que se cita a continuación De conformidade co disposto no artigo 75.5 da lei 7/1985, de 2 de abril, reguladora das bases de rexime local, fanse publicas as contias brutas anuales do presidente e do vocal de obras, asi como das indemnizacions e asistencias a órganos colexiados, que son as seguintes: 1.- Do presidente: 5400 euros 2.- Do vocal de obras: 3000 euros 3.- indemnizacions de vocais por asistencias a xuntas veciñais: 70€ 4.- Ipor asistencia a Comision de Contas: 40€ 5.- Indemnizacion por viaxes e desprazamentos: Gastos de locomoción: 0,19 euros/kilometro Por razón do servizo, cando o desprazamento se produza dentro dun mesmo dia, sen que sexa preciso pernoctar fora do concello, aboarase en concepto de axuda 30 euros Dita aprobación poderá ser impugnada ante a Xurisdiccion Contencioso-Administrativa, cos requisitos, formalidades e causas sinaladas no artígo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de dita Xurisdicción. Morgadans, Asinado dixitalmente polo presidente Alfonso Misa Rodriguez-
DELEGACIÓN DE COMPETENCIAS NA 1ª TENENTE ALCADE, CONCEPCIÓN CAMPOS FERNÁNDEZ
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 10/08/2022)

Logo de aprobar definitivamente o expediente Delegación de Competencias do Alcalde publícase o mesmo para o seu xeral coñecemento e en cumprimento do artigo 44 do Regulamento de organización, funcionamento e réxime xurídico das Entidades Locais, aprobado por Real Decreto 2568/1986, de 28 de novembro, e por ausentarme da localidade no período comprendido entre os días 08-08-2022 ata o 11-08-2022, ambos incluídos, con motivo de vacacións. VEÑO EN DELEGAR, a totalidade das funcións desta Alcaldía na 1ª Tenente de Alcalde, Concepción Campos Fernández, polo citado período. Contra a presente Resolución, que pon fin á vía administrativa, pode interpor alternativamente recurso de reposición potestativo ante a alcaldía deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Documento asinado electronicamente.
PADRÓN AUGA 4º TRIMESTRE 2021
ADMINISTRACIÓN LOCAL — Municipal — Illa de Arousa, A (Recadación, 14/02/2022)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e coeficiente de vertedura, correspondente ao 4º trimestre de 2021, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Palmeira, 26, en horario de 15:30 a 18:30 horas de luns a xoves, e de 13:00 a 15:00 os venres, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga e ao coeficiente de vertedura, poderán ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. na Rúa Palmeira 26 abertas ao público de 15:30 a 18:30 horas de luns a xoves, e de 13:00 a 15:00 os venres, excepto festivos. Transcorrido o período voluntario de pago establecido, ata o 6 de abril de 2022, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. A Illa de Arousa.—O ALCALDE, Asdo. Carlos Iglesias Cores
CONVOCATORIA LICITACIÓN POSTOS PRAZA
ADMINISTRACIÓN LOCAL — Municipal — Cañiza, A (Poxas, 15/06/2022)

De conformidade cos acordos adoptados polo Excmo. Concello de A Cañiza Mediante Resolución de Alcaldía de data 20.05.2022 por medio do presente anuncio efectúase convocatoria do procedemento aberto, para á adxudicación dos postos de venda de alimentos no mercado municipal de abastos do Concello de A Cañiza mediante poxa. Datos xerais e datos para a obtención de información: a) Organismo: Concello de A Cañiza b) Dependencia que tramita el expediente: Secretaría. c) Obtención de documentación e información: - Dirección: Secretaría, Casa do Concello, Rúa Oriente 11, 36880, A Cañiza. - Teléfono: 986651000/1 - Telefax: 986651190 - Correo electrónico: anxos@caniza. org. d) Enderezo de Internet do perfil del contratante: www.caniza.org. e) Data límite de obtención de documentación e información: O derradeiro día de presentación de ofertas. f) Número de expediente: 469/2022 a) Tipo: Contrato de natureza patrimonial celebrado por unha Administración Pública. b) Descrición: Licitación mediante poxa e por procedemento aberto de varios postos no mercado de Abastos do Concello de A Cañiza. c) Situación: mercado de Abastos do Concello de A Cañiza. a) Tramitación: Ordinaria. b) Procedemento: Aberto (non S. A. R. A.). c) Criterios de adxudicación: Un único criterio de adxudicación- Prezo LOCAL Nº08; SUP-15,08 m2.: 108,72 €/mes. LOCAL Nº10; SUP-12,45 m2: 89,76 €/mes. LOCAL Nº12; SUP-10,00 m2: 72,1 €/mes LOCAL Nº13; SUP-10,00 m2: 72,1 €/mes LOCAL Nº14; SUP-10,00 m2: 72,1 €/mes LOCAL Nº15; SUP-10,00 m2: 72,1 €/mes - Provisional: Dada a natureza do contrato, non se esixirá garantía provisional. - Definitiva: 5 % do tipo de licitación, IVE excluido vid PCAP a) Prazo de presentación: 30 días hábiles contándose dende o día seguinte ao da publicación do derradeiro anuncio de licitación. b) Modalidade de presentación: 2 Sobres pechados (Sobres A e B). Vid PCAP. c) Lugar de presentación: Rexistro Xeral do Concello de A Cañiza, Rúa Oriente, 11, 36880, A Cañiza (Pontevedra). a) Lugar de apertura: Rexistro Xeral do Concello de A Cañiza, Rúa Oriente, 11, 36880, A Cañiza (Pontevedra). b) Data e hora: A data e a hora se fixará na Resolución de Alcaldía por a que se faga o nomeamento so membros da Mesa e se notificará os licitadores que houbesen presentado as súas ofertas. A cargo do adxudicatario. Vid PCAP. Documento asinado electrónicamente por LUIS ANTONIO GÓMEZ PIÑA, Alcalde do Concello. A Cañiza.
DELEGACIÓN DA ALCALDÍA NA TENENTE DE ALCALDE DÑA. ÁNGELES DOMÍNGUEZ FERNÁNDEZ
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 16/02/2022)

Faise pública a seguinte: Expte: JGL/2022/3 Asunto: Delegación da Alcaldía na tenente de alcalde M.ª Ángeles Domínguez Fernández Debido á imposibilidade, por circunstancias persoais, de asistir á sesión da Xunta de Goberno Local convocada para o día 24.01.2022 ás 10:00h, e de conformidade co establecido no artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, RESOLVO: Primeiro. Designar á 1.ª tenente de alcalde, M.ª Ángeles Domínguez Fernández, para que me substitúa no exercicio das facultades propias da Alcaldía, o día 24.01.2022 desde as 10:00 h ata as 11.00 h. Segundo. Dar conta ao Pleno na primeira sesión que se realice. Terceiro. Publicar esta resolución no Boletín Oficial da Provincia de Pontevedra.” O alcalde. Miguel Cecilio Camiruaga Hmamou. Documento asinado electronicamente.
CONTA XERAL DO CONCELLO DO EXERCICIO DE 2021
ADMINISTRACIÓN LOCAL — Municipal — Rodeiro (Presupostos e cadros de persoal, 24/08/2022)

En cumprimento do disposto no artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e unha vez foi debidamente informada pola Comisión Especial de Contas, exponse ao público a Conta Xeral correspondente ao exercicio orzamentario do ano 2021, por un prazo de quince días, durante os cales quen se considere interesado poderá presentar as reclamacións, reparos ou observacións que teña por conveniente. Rodeiro, 19 de agosto de 2022 O alcalde (sinatura dixital) Rubén Perfecto Quintá Quintá
RELACIÓN DE ADMITIDOS E COMPOSICIÓN DO TRIBUNAL DO PROCESO SELECTIVO PARA A COBERTURA POLO SISTEMA DE MOBILIDADE, MEDIANTE CONCURSO DE MÉRITOS, DO POSTO DE TRABALLO INSPECTOR XEFE DO CORPO DA POLICÍA LOCAL
ADMINISTRACIÓN LOCAL — Municipal — Vilanova de Arousa (Persoal, oposicións, 31/03/2022)

Con data 23 de marzo de 2022 esta Alcaldía, ditou a seguinte resolución: “A Xunta de Goberno Local en sesión celebrada o día 10 de decembro de 2021 aprobou as bases do proceso selectivo para a cobertura polo sistema de mobilidade, mediante concurso de méritos, do posto de traballo inspector xefe do corpo da policía local do concello de Vilanova de Arousa que foron publicadas no BOP nº 245 correspondente ao día 21 de decembro de 2021. Posteriormente a dita Xunta de Goberno Local, en sesión celebrada o día 28 de xaneiro de 2022, acordou modificar puntualmente as ditas Bases publicándose o correspondente anuncio no BOP nº 25 correspondente ao día 7 febreiro 2022. A Base Quinta dispón que unha vez rematado o prazo de presentación de solicitudes, o día 16 de marzo de 2022, e despois de comprobadas, a Alcaldía ditará resolución pola que declara aprobada a lista provisional de admitidos/as e excluídos/as, coas causas que motivaron a exclusión, así como a designación do tribunal cualificador do concurso. A dita resolución publicarase no BOP e na sede electrónica do concello, concedéndose un prazo de 10 días hábiles contados a partir do seguinte ao da publicación da resolución no BOP, para poder emendar, de ser o caso, o defecto que motivou a exclusión, así como para promover a recusación dos membros do tribunal. No suposto de que non houbese ningún aspirante excluído a lista provisional quedará automaticamente elevada a definitiva sen necesidade dunha nova publicación. Xa que logo, esta Alcaldía, acorda: Primeiro.- Declarar admitidos ao proceso selectivo ás seguintes persoas: Ao non haber ningún aspirante excluído esta lista queda automaticamente elevada a definitiva sen necesidade dunha nova publicación. Segundo.- A composición do tribunal será a seguinte: Presidente: Javier Bouzada Romero, Secretario Xeral do concello de Vilanova de Arousa. Secretaria: Magdalena Méndez Suárez, Técnico de Administración Xeral do concello. Vogais: Luis Taboada Hervella, Interventor do concello. Monica Luz Manger Martinez Romero, Orientadora laboral do concello. Patrick Lostado Lopez de Armentia, Psicóloga do concello. Para o caso de necesitarse designar algún membro suplente se ditará a oportuna resolución por esta Alcaldía publicándose do mesmo xeito que esta. Terceiro.- Publicar a presente resolución no BOP e na sede electrónica do concello, concedéndose un prazo de 10 días hábiles contados a partir do seguinte ao da publicación da resolución no BOP, para promover a recusación dos membros do tribunal.” Vilanova de Arousa, na data da sinatura dixital. O ALCALDE DOU FE, Pilar Antonia Cañiz Poputa O SECRETARIO XERAL, Javier Bouzada Romero
APROBACIÓN DA LIQUIDACIÓN E EXPOSICIÓN AO PÚBLICO DA TAXA POLO SERVIZO DE AXUDA NO FOGAR CORRESPONDENTE AO MES DE SETEMBRO DE 2022
ADMINISTRACIÓN LOCAL — Municipal — Estrada, A (Recadación, 14/11/2022)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: -Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideraren oportuno. Prazo de ingreso: o período voluntario de cobranza dos tributos indicados, para o Concello da Estrada, será do día 7/11/22 ao 7/1/23, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
INFORMACIÓN PÚBLICA DOS BENS E DEREITOS AFECTADOS POLO PROXECTO DE DRENAXE NA CONFLUENCIA DOS RÍOS MIÑOR E ZAMÁNS EN GONDOMAR
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 18/05/2022)

En data 27.05.2021 asinouse o convenio de colaboración entre a entidade pública empresarial Augas de Galicia e o Concello de Gondomar para a mellora da drenaxe da confluencia dos ríos Miñor e Zamáns en Gondomar (Pontevedra)”, cofinanciada pola Unión Europea a través do Fondo europeo de desenvolvemento rexional (FEDER) nun 80%, no marco do Programa operativo FEDER Galicia 2014-2020. En data 05.05.2022 o Pleno do Concello aprobou a memoria de expropiación do proxecto “Mellora da drenaxe na confluencia dos ríos Miñor e Zamáns en Gondomar” polo que se someten a información pública os bens e dereitos afectados por un prazo de quince días hábiles a contar dende o día seguinte á publicación deste anuncio no BOP, durante o cal poderán presentarse as alegacións que se estimen oportunas. Vanesa Laura Donelia Colceriu Cardelo
CONVOCATORIA ASEMBLEA XERAL EXTRAORDINARIA
SECCIÓN NON OFICIAL —  — Comunidad de Usuarios de A Feira (Outros documentos, notificacións e informacións públicas, 31/10/2022)

D. Fortunato Alvarez Gonzalez, Presidente da Comunidad de Aguas Usuarios de La Feria, convócao á Asemblea Xeral Extraordinaria que terá lugar no salón de actos do Centro Cultural da Feira o vindeiro Venres día 18 de novembro de 2022, ás 20:30 horas en primeira convocatoria, e de non haber quórum suficiente, en segunda convocatoria, ás 21:00 horas do mesmo día, co seguinte 1º. Estado de obras.2º. Explicación do estado económico da Comunidade a causa do aumento do precio la luz e as numerosas avarías.3º. Valoración e aprobación de derrama para a subsanación das contas. Salceda de Caselas a 21 de outubro de 2022 – D. Nawfal Zhiguo Kaci Barter.
APROBACIÓN DEFINITIVA MODIFICACIÓN DE CRÉDITOS
ADMINISTRACIÓN LOCAL — Municipal — Cañiza, A (Presupostos e cadros de persoal, 03/06/2022)

Aprobada definitivamente a Modificación de Créditos sobre o Orzamento do Concello de A Cañiza correspondente ao exercicio 2021 prorrogado a 2022, baixo a modalidade de crédito extraordinario, por un importe total de 53.074,84 €. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.86, de 5 de maio de 2022, (artigos 177 e 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.3 e 38.2 do RD 500/1990), considérase definitivamente aprobado. En consecuencia e, segundo dispoñen os artigos 127 do RD L781/1986, de 18 de abril e 169.3 do TRLRF L, publícase a modificación do Orzamento Municipal 2021 mediante crédito extraordinario, co seguinte resumo: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, as persoas interesadas poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou acordo impugnado. O que se fai público para xeral coñecemento e efectos. Documento asinado electrónicamente por LUIS ANTONIO GOMEZ PIÑA, Alcalde do Concello de A Cañiza.
ANUNCIO PARA COMPLETAR O CADRO DE PERSOAL FUNCIONARIO DA DEPUTACIÓN DE PONTEVEDRA PUBLICADO NO BOPPO NÚMERO 238 DE DATA 15-12-2022 (CADRO DE PERSOAL A FUNCIONARIZAR PARA O ANO 2023)
ADMINISTRACIÓN LOCAL — Provincial — Deputación Provincial (Presupostos e cadros de persoal, 21/12/2022)

No Boletín Oficial da Provincia de Pontevedra número 238 de data 15 de decembro de 2022 publicouse un anuncio relativo á aprobación definitiva do orzamento xeral da Deputación de Pontevedra para o exercicio de 2023, e de conformidade co disposto no artigo 127 do Real decreto lexislativo 781/1986 polo que se aproba o Texto refundido das disposicións legais vixentes en materia de réxime local, no citado anuncio aparece reproducido o cadro de persoal funcionario para o ano 2023, pero non figura o anexo I correspondente ao cadro de persoal das prazas obxecto de funcionarización que foron aprobadas polo Pleno da Deputación de Pontevedra na sesión ordinaria do día 25 de novembro de 2022. A efectos de completar o cadro de persoal funcionario para o ano 2023 que aparece publicado no Boletín Oficial da Provincia de Pontevedra número 238 de data 15 de decembro de 2022, reprodúcese o anexo I correspondente ao cadro de persoal das prazas obxecto de funcionarización, que é o seguinte: